Adnan Oktar

**Adnan Oktar** (; təxəllüsü: **Harun Yəhya**, ) — Türkiyədə **Adnan xoca** kimi tanınan kult (təriqət) lideri. Oktar, adını verdiyi və Mehdi inancına dayanan kult hərəkatının qurucusu və lideridir. 1980-ci illərdə xalq tərəfindən tanınmağa başladı və cinsi istismar, şantaj və təhdid kimi cinayətlərin yanında zəngin uşaqları valideynlərindən ayırmaqla gündəmə gəldi.

## Həyatı
Adnan Oktar 1956-cı il fevralın 2-də Türkiyənin paytaxtı Ankara şəhərində anadan olmuşdur. Atası Yusif Oktar Arslan, anası isə Mədiha Oktar Aslanoğludur.

### Təhsili
Orta təhsilini Ankarada bitirir. 1979-cu ildə Memar Sinan Gözəl Sənətlər Universiteti incəsənət fakültəsinə daxil olur.

## Elmi-dini fəaliyyəti
Düşünülür ki hələ universitetdə oxuyarkən elmi-dini fəaliyyətlə məşğul olmağa başlamış və təkamül, materiyalizm, komunizm, massonluq, sionizm kimi ateist fəlsəfi nəzəriyyələrinə qarşı çıxmış və bu sahələrə qarşı, əksfikirli əsərlər yazmağa başlamışdır. Bundan başqa yazıçı dini mövzulu: Quran və Mehdiçilik mövzusunda da kitablar yazmışdır. Cavid Yalçın təxəllüsündən istifadə etsə də əsərlərinin əksəriyyətini Harun Yəhya təxəllüsü ilə çap etdirmişdir.

Düşünülür ki ilk kitabı hələ tələbəlik illərində yazdığı "Təkamül nəzəriyyəsi" kitabıdır. "Qlobal Masonluq", "Darvinizmin sonu" və s. kimi anti-mason, anti-darvinist kitabları mövcuddur. 2006-cı ildə Darvinizmi hədəf alan "Canlılar və Təkamül" kitabı nəşr olunmuşdur.

İlk dəfə 2006-cı ildə çap edilmiş "Məxluqların xəritəsi" kitabı dünyada ateist bioloqlar arasında geniş tənqid hədəfinə çevrilmişdir.

Əslində adı ilə çıxan kitablardan heç birini yazmayıb.

## Elmi-publisistik fəaliyyət
Bir çox qəzet və jurnallarda məqalələri nəşr olunur. Türkiyədə nəşr olunan (olunmuş) "Mərcək", "Düşünən Uşaq", "Araşdırma", "Elmi Mərcək", "Elmi Araşdırma", "Türk-İslam Birliyi" jurnallarının müəllifidir və mütəmadi olaraq bu jurnallarda məqalələri nəşr olunur.

## Ermənistan-Türkiyə münasibətlərinə mövqeyi
Erməni xalqını türklərin qardaşı adlandırır və Ermənistan-Türkiyə sərhəddinin qeyd-şərtsiz açılmasını tələb edir. Bu barədə o sahibi olduğu A9 telekanalında özünün müəllifi olduğu verilişdə açıq bildirmişdir.

## Həbs olunması
"Yəhudilik və Masonluq" kitabını yazması Türkiyədə böyük əks-səda doğurur. 1986-cı ildə ilk dəfə həbs olunur. 9 ay həbsdə qaldıqdan sonra ağıl xəstəliyi səbəbilə Bakırköy Ağıl Xəstəlikləri xəstəxanasına salınmışdır. 10 ay xəstəxanada qaldıqdan sonra prokurorun "ifadələrində cinayət məsuliyyəti yoxdur" deməsilə buradan azadlığa buraxılmışdır.

Maliyyə cinayətləri şöbəsinə aid olan polislər tərəfindən İstanbulun Çəngəlköy ərazisindəki evində həbs edilən və əleyhinə 32 müxtəlif ittiham irəli sürülən Adnan Oktar son 25 ildə adı fərqli istintaqlarda, ittihamlarda və açıqlamalarda gündəmə gəlmişdir. 2018-ci ilin iyul ayında qadınları əxlaqsızlığa cəlb etmək, dövlətə qarşı əməllər törətmək və s. bu kimi çox sayda cinayətdə ittiham olunaraq həbs edilmişdir. 11 yanvar 2021-ci ildə Oktar 9,803 il 6 ay həbs və 400,000 türk lirəsi pul cəzasına məhkum edildi.

## İstinadlar

## Mənbə
* Adnan Oktar (1956) (Harun Yahya)
*Adnan Oktar haqqında… 
* Adnan Oktar haqqında (türkcə)
* Adnan Oktar (1956) (Harun Yahya)
*Adnan Oktar id

## Xarici keçidlər
* Rəsmi saytı
* Digər rəsmi saytı 
* Rəsmi twitter hesabı
* Rəsmi facebook səhifəsi